pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- เดินหน้ายกระดับความสามารถทางการแข่งขันของไทย
วันศุกร์ที่ 9 พฤศจิกายน 2561
เดินหน้ายกระดับความสามารถทางการแข่งขันของไทย
ประเทศไทยได้รับการจัดอันดับความสามารถทางการแข่งขันระดับโลกดีขึ้นกว่าเดิม 2 อันดับ จากอันดับที่ 40 ในปีที่ผ่านมาเป็นอันดับที่ 38
ศุกร์ที่ 9 พ.ย.61
เดินหน้ายกระดับความสามารถทางการแข่งขันของไทย
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยได้รับการจัดอันดับความสามารถทางการแข่งขันระดับโลกดีขึ้นกว่าเดิม 2 อันดับ จากอันดับที่ 40 ในปีที่ผ่านมาเป็นอันดับที่ 38 จาก 140 ประเทศทั่วโลกในปีนี้ โดยเป็น 1 ใน 3 ประเทศที่มีรายได้ต่อประชากรไม่สูงนักแต่สามารถเข้ามาอยู่ใน 40 อันดับแรกของโลกได้ เนื่องจากประเทศไทยมีจุดแข็งด้านระบบการเงิน เช่น มีความพร้อมด้านเงินทุน วงเงินสินเชื่อที่ให้กับเอกชน การเข้าถึงแหล่งเงินทุนของ SMEs และ Startup และยังมีตลาดขนาดใหญ่เป็นอันดับที่ 18 ของโลก เป็นต้น อย่างไรก็ตาม รัฐบาลจะเร่งปรับปรุงจุดอ่อนให้ดีขึ้นอย่างต่อเนื่อง เช่น เปิดโอกาสให้บริษัทต่าง ๆ แข่งขันกันอย่างเท่าเทียม ขจัดปัญหากฎระเบียบที่ซับซ้อนให้คล่องตัวมากขึ้น เพื่อยกระดับขีดความสามารถของประเทศให้สูงขึ้นต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงวิทย์ฯ ทำบุญ “ วันแม่ 12 สิงหา ” ถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันอังคารที่ 29 สิงหาคม 2560
กระทรวงวิทย์ฯ ทําบุญ “ วันแม่ 12 สิงหา ” ถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
กระทรวงวิทยาศาสตร์และเทคโนโลยี(วท.)  จัดพิธีทําบุญตักบาตรถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 12 สิงหาคม 2560
เมื่อเวลา 7.30 น. ( 10 สิงหาคม 2560 ) กระทรวงวิทยาศาสตร์และเทคโนโลยี(วท.) ได้จัดพิธีทําบุญตักบาตรถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 12 สิงหาคม 2560 โดยมี รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี เป็นประธานในพิธี พร้อมด้วยคณะผู้บริหาร ข้าราชการ และเจ้าหน้าที่ วท. ร่วมพิธี ณ ห้องโถงชั้น 1 อาคารพระจอมเกล้า สํานักงานปลัดกระทรวงวิทยาศาสตร์และเทคโนโลยี
โดยพิธีสงฆ์ เริ่มด้วยนิมนต์พระสงฆ์จํานวน 9 รูป จากวัดสระเกศราชวรมหาวิหาร ประจําอาสน์สงฆ์ เพื่อฉันภัตตาหารเช้า จากนั้น รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี ประธานในพิธี คณะผู้บริหาร ข้าราชการ และเจ้าหน้าที่ วท. ได้ร่วมกันใส่บาตรข้าวสารอาหารแห้ง ภายในห้องโถงชั้น 1 อาคารพระจอมเกล้า สํานักงานปลัดกระทรวงวิทยาศาสตร์และเทคโนโลยี
รัฐบาลไทย-ข่าวทำเนียบรัฐบาล-"บังคับคดี" โชว์ผลงานไตรมาส 3 ผลักดันทรัพย์สินได้กว่า 33,869 ล้านบาท
วันอังคารที่ 18 กรกฎาคม 2560
"บังคับคดี" โชว์ผลงานไตรมาส 3 ผลักดันทรัพย์สินได้กว่า 33,869 ล้านบาท
นางสาวรื่นวดี สุวรรณมงคล อธิบดีกรมบังคับคดี พร้อมผู้บริหารกรมบังคับคดี แถลงข่าวสรุปผลการดําเนินงานของกรมบังคับคดี ไตรมาสที่ 3 ประจําปีงบประมาณ 2560 (เมษายน-มิถุนายน 2560)
เมื่อวันอังคารที่ 18 กรกฎาคม 2560 เวลา 10.00 น.
ณ ศูนย์บังคับคดีล้มละลายส่วนหน้า อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นางสาวรื่นวดี สุวรรณมงคล อธิบดีกรมบังคับคดี
พร้อมผู้บริหารกรมบังคับคดี
แถลงข่าวสรุปผลการดําเนินงานของกรมบังคับคดี ไตรมาสที่ 3
ประจําปีงบประมาณ 2560 (เมษายน-มิถุนายน 2560)
โดยมีผลงานที่สําคัญ ดังนี้
1) ผลักดันทรัพย์สินรอการขายได้ จํานวน 33,869,321,763 บาท รวม 9 เดือน
ผลักดันได้ จํานวน 95,596,747,494.63 บาท
2) ไกล่เกลี่ยข้อพิพาทชั้นบังคับคดีได้สําเร็จ จํานวน 5,765 เรื่อง คิดเป็นทุนทรัพย์
จํานวน 1,751,914,234,37 บาท จากเรื่องที่เข้าสู่กระบวนการฯ จํานวน 6,387 เรื่อง รวม 9 เดือน
สามารถไกล่เกลี่ยได้สําเร็จ จํานวน 14,730 เรื่อง จากเรื่องที่เข้าสู่กระบวนการฯ ทั้งสิ้น จํานวน 16,361 เรื่อง
3) พระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ 30) พ.ศ. 2560
ได้ประกาศในราชกิจจานุเบกษา เมื่อวันที่ 6 กรกฎาคม 2560 ซึ่งจะมีผลบังคับใช้เมื่อพ้น 60 วัน
นับแต่วันประกาศในราชกิจจานุเบกษา
4) สามารถเร่งรัดดําเนินการสํานวนคดีค้างดําเนินการ 10 ปี ที่มีอยู่จํานวน 12,900 เรื่อง ได้สําเร็จ จํานวน 2,520 เรื่อง
5) ติดตั้งระบบบัตรคิวอัตโนมัติให้บริการงานบังคับคดีแก่ประชาชนเพิ่มเติม จํานวน 4 แห่ง
ได้แก่ ฝ่ายคําคู่ความ กองบริหารกองคลัง กองติดตามและเฉลี่ยทรัพย์สินในคดีล้มละลาย
และสํานักฟื้นฟูกิจการของลูกหนี้ รวมทั้งได้นําระบบอิเล็กทรอนิกส์เข้ามาดําเนินการ
โดยเริ่มใช้กับสํานวนคดีล้มละลายที่ไม่มีทรัพย์สินก่อน ตั้งแต่วันที่ 30 พฤษภาคม 2560 ที่ผ่านมา
6) จัดประชุมระหว่างประเทศว่าด้วยการบังคับคดีแพ่ง : การแลกเปลี่ยนประสบการณ์เพื่อนําไปสู่แนวปฏิบัติ
ที่ดีเลิศ เมื่อวันที่ 7-9 มิถุนายน 2560 ณ โรงแรมเบอร์เคลีย์ ประตูน้ํา กรุงเทพฯ
7) จัดประชุมเพื่อแลกเปลี่ยนความรู้กฎหมายล้มละลายข้ามชาติ
เมื่อวันที่ 29 มิถุนายน 2560 ณ โรงแรมรอยัล ปริ๊นเซส หลานหลวง กรุงเทพฯ
รัฐบาลไทย-ข่าวทำเนียบรัฐบาล-กสร. ห่วงความปลอดภัยช่วงปีใหม่ แนะนายจ้างจัดมาตรการป้องกันอัคคีภัย
วันพุธที่ 26 ธันวาคม 2561
กสร. ห่วงความปลอดภัยช่วงปีใหม่ แนะนายจ้างจัดมาตรการป้องกันอัคคีภัย
กรมสวัสดิการและคุ้มครองแรงงาน แนะนายจ้างเตรียมความพร้อมป้องกันอัคคีภัยช่วงหยุดยาว ปีใหม่ ย้ํานายจ้างและลูกจ้างร่วมสร้างจิตสํานึกขับขี่ปลอดภัย
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยว่า ในช่วงเทศกาล ปีใหม่ซึ่งเป็นช่วงที่มีวันหยุดยาวต่อเนื่องหลายวัน สถานประกอบกิจการส่วนใหญ่ก็จะกําหนดเป็นวันหยุดเพื่อให้ลูกจ้างได้กลับภูมิลําเนาหรือท่องเที่ยวในช่วงดังกล่าว ดังนั้น เพื่อป้องกันการเกิดอัคคีภัยและความไม่ปลอดภัยในสถานประกอบกิจการ กสร. จึงขอฝากไปยังนายจ้าง เจ้าหน้าที่ความปลอดภัยในการทํางานและผู้ที่เกี่ยวข้องกําหนดมาตรการหรือแนวทางป้องกันอันตรายที่อาจจะเกิดขึ้นทั้งก่อนและในช่วงวันหยุดเทศกาลปีใหม่ เช่น กําหนดมาตรการในการตรวจสอบดูแลเครื่องจักร เครื่องมือต่าง ๆ ให้อยู่ในสภาพปลอดภัย กําหนดมาตรการในการป้องกันเหตุ ทบทวนแผนฉุกเฉินเพื่อให้สามารถรองรับสถานการณ์ที่อาจเกิดขึ้นได้อย่างมีประสิทธิภาพ เป็นต้น และขอให้นายจ้างย้ําเตือนให้ลูกจ้างปิดเครื่องจักร อุปกรณ์และระบบต่าง ๆ ให้เรียบร้อยก่อนหยุดยาว
นายวิวัฒน์ กล่าวเพิ่มเติมว่า นอกจากนี้ ความปลอดภัยในการเดินทางบนท้องถนนก็เป็นเรื่องที่ต้องตระหนักและให้ความสําคัญ กสร. ขอความร่วมมือนายจ้าง สถานประกอบกิจการทุกแห่งร่วมกันรณรงค์สร้างจิตสํานึกความปลอดภัยและให้ความรู้ในการป้องกันและลดอุบัติเหตุทางถนนแก่ลูกจ้าง รวมทั้งเทคนิคการขับขี่อย่างปลอดภัย การตรวจสภาพของยานพาหนะและอุปกรณ์ต่างๆ เพื่อให้มีความพร้อมในการเดินทางและกลับมาทํางานได้อย่างปลอดภัย
รัฐบาลไทย-ข่าวทำเนียบรัฐบาล-นรม. มอบหมายให้ฝ่ายความมั่นคง และ สตช. สอบสวนหาข้อเท็จจริงกรณีหมุดคณะราษฎรหาย ยืนยันจะทำทุกอย่างเพื่อให้แผ่นดินมีความสุข
วันอังคารที่ 18 เมษายน 2560
นรม. มอบหมายให้ฝ่ายความมั่นคง และ สตช. สอบสวนหาข้อเท็จจริงกรณีหมุดคณะราษฎรหาย ยืนยันจะทําทุกอย่างเพื่อให้แผ่นดินมีความสุข
นายกรัฐมนตรีมอบหมายให้ฝ่ายความมั่นคง และสํานักงานตํารวจแห่งชาติสอบสวนข้อเท็จจริงกรณีหมุดคณะราษฎรหาย ยืนยันจะทําทุกอย่างเพื่อให้แผ่นดินมีความสุข
วันนี้ (18 เมษายน 2560) เวลา 13.20 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีกรณีหมุดคณะราษฎร หรือหมุดก่อกําเนิดรัฐธรรมนูญที่บริเวณลานพระบรมรูปทรงม้าหายไป และถูกแทนด้วยหมุดใหม่ที่มีข้อความใหม่แทนในจุดเดิมว่า ได้มอบหมายให้ฝ่ายความมั่นคง และสํานักงานตํารวจแห่งชาติติดตามสืบสวนสอบสวนหาข้อเท็จจริง ซึ่งประเทศไทยเป็นประชาธิปไตยมา 80 ปีแล้ว พร้อมกล่าวยืนยันว่า ตนเองก็เป็นประชาธิปไตย ซึ่งที่สําคัญประชาธิปไตยอยู่ในใจทุกคน ขอให้เรื่องดังกล่าวเป็นหน้าที่ของกระบวนการสืบสวนสอบสวน สําหรับการรวมกลุ่มเพื่อทวงหมุดคืนนั้น ไม่ได้ก่อให้เกิดประโยชน์ และขอให้ระมัดระวังในการเคลื่อนไหว เพราะไม่ต้องการให้บ้านเมืองติดขัด เดินต่อไปไม่ได้ โดยรัฐบาลจําเป็นต้องใช้กฎหมายถ้าเกิดผลกระทบ มีความเดือนร้อนขึ้น และขอให้เคารพ ปฏิบัติตามกฎหมายด้วย
นายกรัฐมนตรีกล่าวต่อไปว่า ประเทศไทยกําลังเดินหน้าเข้าสู่ประชาธิปไตย ทุกคนต้องการประชาธิปไตย  และต้องการเดินหน้าสู่เลือกตั้ง เพื่อให้ได้รัฐบาลที่มีธรรมาภิบาล พร้อมกล่าวยืนยันว่า จะพยายามทําทุกอย่าง เพื่อให้แผ่นดินนี้มีความสุข จึงต้องการขอความร่วมมืออะไรที่ไม่ใช่ประเด็นคอขาดบาดตายจนเกินไป อย่านํามาเป็นประเด็นให้แก้ไข ซึ่งเข้าใจความรู้สึกของประชาชนดีเพราะเป็นเรื่องของประวัติศาสตร์ และขอให้มองอนาคตว่าจะทําอย่างไรดีกว่า ขออย่าโต้แย้งกันไปกันมา
---------------------------------
รัฐบาลไทย-ข่าวทำเนียบรัฐบาล-สมอ. ติดปีก OTOP นำ QR CODE มาช่วยพัฒนาสู่ SMEs 4.0 พร้อมเดินหน้าลดขั้นตอนขอ มผช. เหลือเพียง 33 วันทำการ
วันอังคารที่ 21 พฤศจิกายน 2560
สมอ. ติดปีก OTOP นํา QR CODE มาช่วยพัฒนาสู่ SMEs 4.0 พร้อมเดินหน้าลดขั้นตอนขอ มผช. เหลือเพียง 33 วันทําการ
สมอ. ติดปีก OTOP นํา QR CODE มาช่วยพัฒนาสู่ SMEs 4.0 พร้อมเดินหน้าลดขั้นตอนขอ มผช. เหลือเพียง 33 วันทําการ
สมอ. เสริมศักยภาพผู้ผลิตชุมชนที่ได้รับการรับรอง มผช. ด้วย QR CODE ให้ผู้บริโภคเข้าถึงข้อมูลด้านการรับรองได้อย่างสะดวกผ่าน Smart Phone ได้ทุกที่ เพื่อสร้างความเชื่อมั่นในการเลือกซื้อผลิตภัณฑ์ชุมชน พร้อมเดินหน้าลดระยะเวลาในการขอใบรับรอง มผช. เหลือ 33 วันทําการ
นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวว่า ขณะนี้สมอ. ได้นํานวัตกรรมการเข้าถึงข้อมูลด้านการรับรองมาตรฐานผลิตภัณฑ์ชุมชน (มผช.) โดยเพิ่ม QR CODE ในใบรับรองเรียบร้อยแล้ว โดยให้ผู้ได้รับการรับรองนําไปแสดงบนฉลากของผลิตภัณฑ์ที่ได้รับการรับรองมาตรฐานผลิตภัณฑ์ชุมชน (มผช.) ซึ่งจะช่วยให้ผู้บริโภคสามารถเข้าถึงข้อมูลการรับรองของผลิตภัณฑ์ได้สะดวกและรวดเร็วยิ่งขึ้น ทั้งนี้ เพื่อสร้างความเชื่อมั่นให้แก่ผู้บริโภคในการเลือกซื้อผลิตภัณฑ์ชุมชน และเป็นอีกช่องทางหนึ่งในการประชาสัมพันธ์สินค้าที่ได้รับการรับรอง มผช. ให้เป็นที่รู้จักกว้างขวางขึ้น นอกจากนี้ สมอ. ได้ปรับปรุงกระบวนการรับรองคุณภาพผลิตภัณฑ์ชุมชน โดยลดระยะเวลาในการดําเนินการลงจาก 73 วันทําการ เหลือ 33 วันทําการ คาดว่าจะเริ่มดําเนินการได้ภายในเดือนพฤศจิกายนนี้
ใบรับรอง มผช. ที่แสดงเครื่องหมาย QR CODE เริ่มใช้ตั้งแต่ 1 ตุลาคม ที่ผ่านมา สําหรับผู้ประกอบการ ที่ได้รับการรับรอง มผช. ภายในปี 2558-2560 นั้น สมอ. จะดําเนินการจัดส่ง QR CODE ให้กับผู้ประกอบการย้อนหลังต่อไป โดยเครื่องหมาย QR CODE จะเป็นช่องทางให้ผู้บริโภคเข้าถึงข้อมูลที่แสดงรายละเอียดเกี่ยวกับการรับรองผลิตภัณฑ์ เช่น รายละเอียดของผลิตภัณฑ์ อายุการรับรองผลิตภัณฑ์ ทั้งนี้ เพื่อสร้างความมั่นใจให้กับผู้บริโภคในการเลือกซื้อสินค้า มผช.
นอกจากนี้ การลดขั้นตอนการรับรองคุณภาพผลิตภัณฑ์ชุมชน ได้มีการปรับปรุงหลักเกณฑ์และเงื่อนไข โดยคํานึงถึงความพร้อมและศักยภาพในการผลิตผลิตภัณฑ์ชุมชนของผู้ยื่นคําขอ ความพร้อมของสถานประกอบการ เช่น จะต้องมีเครื่องมือ อุปกรณ์ เครื่องใช้ ที่เหมาะสมในการผลิตผลิตภัณฑ์ชุมชน และต้องมีตัวอย่างผลิตภัณฑ์ชุมชนเพียงพอสําหรับการเก็บตัวอย่างเพื่อทําการตรวจสอบตามที่มาตรฐานกําหนด
เลขาธิการ สมอ. กล่าวเพิ่มเติมว่า หลักเกณฑ์ดังกล่าวนอกจากจะช่วยให้ผู้ผลิตชุมชนขอรับการรับรองได้อย่างรวดเร็วแล้ว ขั้นตอนกระบวนการออกใบรับรอง มผช. ยังมีความชัดเจน โปร่งใสยิ่งขึ้น และเป็นไปตามแนวทางสากล ทั้งนี้ ผู้ประกอบการสามารถสอบถามข้อมูลการรับรองผลิตภัณฑ์ชุมชนเพิ่มเติมได้ที่ กองมาตรฐานผลิตภัณฑ์ชุมชน สมอ. โทร 0 2202 3344-46 ในวันและเวลาราชการ
20 พฤศจิกายน 2560
รัฐบาลไทย-ข่าวทำเนียบรัฐบาล-กรุงไทยเซ็น MOU ขอนแก่นสังคมไร้เงินสด และขอนแก่นสมาร์ทซิตี้ สู่ Thailand 4.0
วันอังคารที่ 31 ตุลาคม 2560
กรุงไทยเซ็น MOU ขอนแก่นสังคมไร้เงินสด และขอนแก่นสมาร์ทซิตี้ สู่ Thailand 4.0
ธ.กรุงไทยได้ลงนามบันทึกข้อตกลงร่วมกับขอนแก่นสังคมไร้เงินสด 4.0 และขอนแก่นสมาร์ทซิตี้ เพื่อศึกษาและพัฒนา สนับสนุนให้จังหวัดขอนแก่นเป็นเมืองอัจฉริยะ และพัฒนามหาวิทยาลัยขอนแก่นสู่สังคมไร้เงินสดที่สมบูรณ์แบบ
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ในวันนี้(31 ตุลาคม) ณ มหาวิทยาลัยขอนแก่น ทางธนาคารได้ทําการลงนามบันทึกข้อตกลง(MOU)กับมหาวิทยาลัยขอนแก่น โดยรศ.ดร.กิตติชัย ไตรรัตนศิริชัย อธิการบดี มหาวิทยาลัยขอนแก่น ในโครงการพัฒนามหาวิทยาลัยขอนแก่นสู่สังคมไร้เงินสด 4.0 และภาคเอกชน คือ บริษัทขอนแก่นพัฒนาเมือง จํากัด บริษัท ช ทวี จํากัด(มหาชน) และบริษัท จัมป์อัพ จํากัด ในโครงการพัฒนาจังหวัดขอนแก่นสู่เมืองอัจฉริยะ(Khon Kaen Smart City) โดยพิธีดังกล่าวได้รับเกียรติจากนายสมศักดิ์ จังตระกูล ผู้ว่าราชการจังหวัดขอนแก่น และดร.ณรงค์ชัย อัครเศรณี นายกสภามหาวิทยาลัยขอนแก่น มาร่วมเป็นสักขีพยาน
โดยความร่วมมือในครั้งนี้ เพื่อสนับสนุนนโยบายด้าน National e-Payment ของภาครัฐ และสอดคล้องแผนแม่บทของสมาร์ทซิตี้จังหวัดขอนแก่น ธนาคารกรุงไทยจะเป็นผู้ให้บริการจัดการทางการเงินผ่านระบบ KTB Digital Platform เช่น การออกบัตรเงินสดอิเล็กทรอนิกส์(e-Money Card) การรับชําระเงินด้วยบัตรอิเล็กทรอนิกส์ของธนาคาร(Debit& Credit Card) ผ่านเครื่องรูดบัตร EDC (Electronic Data Capture Device) การรับชําระเงินด้วย QR Code ผ่านอุปกรณ์ Smart Device เป็นต้น เพื่อมุ่งเน้นการลดการใช้เงินสด ลดความเสี่ยงและความยุ่งยากในการบริหารจัดการเงินสด
ที่ผ่านมากรุงไทยในฐานะธนาคารของรัฐได้ให้การสนับสนุนในการขับเคลื่อนนโยบาย Cashless society ของรัฐ อย่างเต็มที่เพื่อเพิ่มประสิทธิผลและประสิทธิภาพในการเข้าถึงและความสะดวกในการใช้บริการทางการเงินอย่างทั่วถึงของประชาชนทุกภาคส่วน เช่น การให้บริการพร้อมเพย์ การสนับสนุนการออกบัตรสวัสดิการแห่งรัฐ รวมทั้ง ธนาคารได้เปิดตัวแอปพลิเคชั่น “เป๋าตุง” และให้บริการรับชําระเงินด้วยระบบ QR Code ทําให้การซื้อ-ขาย สะดวกสบาย และ ตรวจสอบได้ง่ายขึ้น
“ ธนาคารมีความยินดีเป็นอย่างยิ่งที่มีส่วนร่วมในการพัฒนาจังหวัดขอนแก่นให้เป็นเมืองอัจฉริยะ และพัฒนามหาวิทยาลัยขอนแก่นสู่สังคมไร้เงินสดที่สมบูรณ์แบบ ซึ่งเชื่อว่าการเปิดตัวผลิตภัณฑ์นวัตกรรมไร้เงินสดต่างๆ ของกรุงไทยจะช่วยเป็นแรงผลักดันสําคัญในการเพิ่มประสิทธิภาพทางการเงิน และทําให้เศรษฐกิจประเทศเติบโตไปในอนาคตอย่างแข็งแรงและมั่นคง”
ฝ่ายสื่อสารองค์กรและภาพลักษณ์
โทร.0-2208-4174-7
รัฐบาลไทย-ข่าวทำเนียบรัฐบาล-ทส. ลงพื้นที่ติดตามการฟื้นฟูป่าต้นน้ำ
วันจันทร์ที่ 30 มกราคม 2560
ทส. ลงพื้นที่ติดตามการฟื้นฟูป่าต้นน้ํา
กระทรวงทรัพยากรธรรมชาติและสิ่งแวดล้อม  ลงพื้นที่จังหวัดเชียงรายเพื่อตรวจเยี่ยมและติดตามการปฏิบัติงานการบริหารจัดการป่าต้นน้ําเสื่อมสภาพบนพื้นที่สูงชัน (เขาหัวโล้น)
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช ลงพื้นที่จังหวัดเชียงรายเพื่อตรวจเยี่ยมและติดตามการปฏิบัติงานการบริหารจัดการป่าต้นน้ําเสื่อมสภาพบนพื้นที่สูงชัน (เขาหัวโล้น) หน่วยฟื้นฟูป่าต้นน้ํายอดเนินแม่วังน้อย 1175 (ลูกเนินขุนสรวย 978) พื้นที่อุทยานแห่งชาติลําน้ํากก (เตรียมการ) สํานักบริหารพื้นที่อนุรักษ์ที่ 15 พร้อมรับฟังบรรยายสรุปเกี่ยวกับข้อมูลการเจรจาขอคืนพื้นที่ป่าในปี พ.ศ.2558 - 2559 แผนการฟื้นฟูพื้นที่ป่า แผนการปฏิบัติงานในปี พ.ศ.2560 ปัญหาอุปสรรคของการดําเนินงานเจรจาขอคืนพื้นที่ การฟื้นฟู
สําหรับบริเวณหน่วยฟื้นฟูป่าต้นน้ํายอดเนินแม่วังน้อย 1175 (ลูกเนินขุนสรวย 978) นั้น อุทยานแห่งชาติลําน้ํากก (เตรียมการ) ได้ร่วมกับผู้นําชุมชนบ้านโป่งกลางน้ํา บ้านห้วยนากาด บ้านขุนสรวย จังหวัดเชียงราย เจ้าหน้าที่ฝ่ายปกครอง ทหาร ตํารวจ และเจ้าหน้าที่ที่เกี่ยวข้อง ร่วมตรวจสอบพื้นที่ป่าที่ถูกบุกรุก โดยได้ดําเนินการเจราจาขอคืนพื้นที่ป่าที่ถูกบุกรุก ได้ 42 แปลง เนื้อที่ 2,799.27 ไร่ ปัจจุบันได้มีการฟื้นฟู ใน 3 รูปแบบ คือ
1) การปล่อยให้ป่าฟื้นฟูตัวธรรมชาติ ตามศาสตร์พระราชา จํานวน 15 แปลง เนื้อที่ 901.49 ไร้ โดยมีการป้องกันไฟป่าและลาดตระเวนเฝ้าระวังการบุกรุกซ้ํา
2) ปลูกป่าแบบมีส่วนร่วม ในพื้นที่ขนาดใหญ่ จํานวน 17 แปลง เนื้อที่ 1,827.90 ไร่
3) ปลูกป่าโดยหน่วยงานเจ้าของพื้นที่ จํานวน 10 แปลง เนื้อที่ 69.88 ไร่ นอกจากนี้ในปี พ.ศ.2560 สบอ.15 มีแผนเพิ่มพื้นที่สีเขียวบนป่าต้นน้ําเสื่อมสภาพบนพื้นที่สูงชันอย่างยั่งยืน จํานวน 18,284.39 ไร่ ตามบันทึกข้อตกลงฯ เมื่อวันที่ 6 ธ.ค.59 ที่ผ่านมา
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษแก่ข้าราชการในโครงการพัฒนานักบริหารการเปลี่ยนแปลงรุ่นใหม่  เน้นย้ำการบำเพ็ญความเพียร ความซื่อตรง ความเป็นสุภาพชนเพื่อเกียรติคุณของประเทศชาติ
วันจันทร์ที่ 7 พฤษภาคม 2561
ม.ล.ปนัดดาฯ บรรยายพิเศษแก่ข้าราชการในโครงการพัฒนานักบริหารการเปลี่ยนแปลงรุ่นใหม่  เน้นย้ําการบําเพ็ญความเพียร ความซื่อตรง ความเป็นสุภาพชนเพื่อเกียรติคุณของประเทศชาติ
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม บรรยายพิเศษ เรื่อง “แรงบันดาลใจในการรับราชการ” ให้แก่ข้าราชการในโครงการพัฒนานักบริหารการเปลี่ยนแปลงรุ่นใหม่ (นปร.) รุ่นที่ ๑๑ -๑๒
เมื่อวันศุกร์ที่ ๔ พฤษภาคม ๒๕๖๑ เวลา ๑๐.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษ เรื่อง “แรงบันดาลใจในการรับราชการ” ให้แก่ข้าราชการในโครงการพัฒนานักบริหาร
การเปลี่ยนแปลงรุ่นใหม่ (นปร.) รุ่นที่ ๑๑ -๑๒ ณ ห้องบอลรูม โรงแรมบางแสน เฮอริเทจ อําเภอเมือง จ.ชลบุรี
ม.ล.ปนัดดาฯ กล่าวว่า “การรับราชการสนองพระเดชพระคุณของเหล่าข้าราชการ
ตั้งแต่แรกเริ่มต้นทํางาน ถือเป็นความบริสุทธิ์ใจ ด้วยความจริงใจ มีความตั้งใจ และไม่ปรารถนาสิ่งอื่นใด
นอกจากอยากแลเห็นสังคมมีความร่มเย็นเป็นสุข ประเทศไทยมีเกียรติ มีศักดิ์ศรี ข้าราชการสร้างความไว้เนื้อเชื่อใจ
ให้สังคมเกิดความไว้วางใจ ไม่ใช่สร้างความทุกข์ร้อนใจ ความห่วงใย และความกังวลใจ ความสําเร็จในเรื่องใด ๆ
ที่เกิดขึ้นถือเป็นความภาคภูมิใจของเหล่าข้าราชการในองค์กร ไม่ใช่เรื่องของวงศาคณาญาติหรือเรื่องของพวกพ้อง
แต่เป็นเรื่องของสถาบันข้าราชการ เป็นเรื่องของแผ่นดินอันมีบุญคุณใหญ่หลวง ข้าราชการไม่หาเสียงหาคะแนนนิยม
แต่มองความสําเร็จในเรื่องหนึ่ง ๆ เป็นความมุ่งมั่นตั้งใจของสมาชิกในองค์กร และบําเพ็ญปฏิบัติเพื่อเกียรติคุณของประเทศชาติ ความเพียร ความซื่อตรง ความเป็นสุภาพชน ความไม่โลภโมโทสัน ล้วนเป็นปัจจัยที่ก่อให้เกิดเอกลักษณ์
ของผู้เป็นข้าราชการอันพึงประสงค์ ปฏิบัติสิ่งเหล่านี้ได้ ความดี ความซื่อตรง ความเพียรของผู้เป็นข้าราชการ
ย่อมถือเป็นสิ่งที่ผู้คนให้ความเชื่อมั่นศรัทธาและแซ่ซ้องยินดี”
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะอนุกรรมการบูรณาการนโยบายพัฒนาภาค (อ.ก.บ.ภ.) ภาคกลาง ครั้งที่ 1/2561
วันศุกร์ที่ 26 มกราคม 2561
รอง นรม.พล.อ.ประวิตรฯ เป็นประธานการประชุมคณะอนุกรรมการบูรณาการนโยบายพัฒนาภาค (อ.ก.บ.ภ.) ภาคกลาง ครั้งที่ 1/2561
ที่ประชุมมีมติเห็นชอบกรอบการดําเนินงาน อ.ก.บ.ภ. ภาคกลาง การเปลี่ยนแปลงโครงการตามแผนปฏิบัติราชการประจําปี โดยการบูรณาการแผนโครงการและงบประมาณของส่วนราชการ จังหวัดและกลุ่มจังหวัด ที่จะดําเนินการตามแผนพัฒนาภาคกลางและพื้นที่กรุงเทพมหานคร  พ.ศ. 2560-2564
วันนี้ (26 มกราคม 2561) เวลา 10.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการบูรณาการนโยบายพัฒนาภาค (อ.ก.บ.ภ.) ภาคกลาง ครั้งที่ 1/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบกรอบการดําเนินงาน อ.ก.บ.ภ. ภาคกลาง ปีงบประมาณ 2561 ที่สอดคล้องกับปฏิทินการทํางานของสํานักงบประมาณที่ได้กําหนดหน่วยงานต่าง ๆ จัดทําข้อเสนองบประมาณประจําปี 2562 โดยเสนอสํานักงบประมาณภายในเดือนมกราคม 2561
พร้อมกันนี้ ที่ประชุมได้พิจารณาและมีมติเห็นชอบการเปลี่ยนแปลงโครงการตามแผนปฏิบัติราชการประจําปีงบประมาณ พ.ศ. 2561 ของจังหวัดและกลุ่มจังหวัดภาคกลาง (กรณีกระทบแผน) โดยเห็นควรสนับสนุนโครงการตามคําขอโอนเปลี่ยนแปลงงบประมาณตามแผนปฏิบัติราชการประจําปี พ.ศ. 2562 ของจังหวัด จํานวน 25 โครงการ เป็นเงิน 75,418,552 บาท และมอบให้ฝ่ายเลขานุการดําเนินการแจ้งเวียนให้ผู้เกี่ยวข้องทราบ โดยให้จังหวัดและกลุ่มจังหวัดรับข้อสังเกตของฝ่ายเลขานุการฯ ไปประกอบการพิจารณา ดําเนินการต่อไป รวมทั้งมีมติเห็นชอบแผนพัฒนาภาคกลางและพื้นที่กรุงเทพมหานคร ในช่วงแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560-2564) เพื่อกําหนดทิศทางการพัฒนาภาคไปสู่การปฏิบัติในระดับพื้นที่ เพื่อเป็นกรอบให้หน่วยงานที่เกี่ยวข้องใช้ขับเคลื่อนการพัฒนาต่อไป
นอกจากนี้ ที่ประชุมได้พิจารณาและมีมติเห็นชอบการบูรณาการแผนโครงการและงบประมาณของส่วนราชการ จังหวัดและกลุ่มจังหวัด ที่จะดําเนินการตามแผนพัฒนาภาคกลางและพื้นที่กรุงเทพมหานคร ปีงบประมาณ พ.ศ. 2560-2564 ในโครงการของส่วนราชการในการขับเคลื่อนแผนพัฒนาภาคกลางและพื้นที่กรุงเทพมหานคร โครงการของจังหวัดและกลุ่มจังหวัด ในการขับเคลื่อนแผนพัฒนาภาคกลางและพื้นที่กรุงเทพมหานคร เพื่อส่วนราชการจะได้จัดทําคําของบประมาณะายใต้แผนพัฒนาบูรณาการประจําปีงบประมาณ พ.ศ. 2562 ตามปฏิทินงบประมาณของสํานักงบประมาณต่อไป พร้อมมอบกระทรวงและหน่วยงานที่เกี่ยวข้องพิจารณาทบทวนกําหนดแผนงานโครงการขับเคลื่อนแผนพัฒนาภาคที่เชื่อมโยงตั้งแต่ต้นทาง กลางทาง ปลายทาง โดยหน่วยงานที่เกี่ยวข้องควรริเริ่มร่วมกันออกแบบโครงการ (project design) ตามแนวทางของแต่ละประเด็นยุทธศาสตร์ เพื่อให้แผนพัฒนาภาคกลางและพื้นที่กรุงเทพมหานคร ในช่วงแผนพัฒนาฯ ฉบับที่ 12 มีความครบถ้วนสมบูรณ์และสามารถบูรณาการการขับเคลื่อนการพัฒนาฯ บรรลุวัตถุประสงค์และเป้าหมายได้อย่างมีประสิทธิภาพยิ่งขึ้น
*****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา
วันศุกร์ที่ 30 พฤศจิกายน 2561
กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา ครั้งที่ ๑๑/๒๕๖๑
ในวันพฤหัสบดีที่ ๒๙ พฤศจิกายน ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา ครั้งที่ ๑๑/๒๕๖๑
โดยมี นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ
พร้อมด้วยคณะกรรมการผู้ทรงคุณวุฒิ
และผู้แทนสํานักงานช่วยเหลือทางการเงินแก่ผู้เสียหายและจําเลยในคดีอาญา และผู้ทรงคุณวุฒิ เข้าร่วม
สําหรับการประชุมในครั้งนี้ ที่ประชุมได้แจ้งเพื่อทราบเกี่ยวกับรายงานผลการดําเนินงาน
ของสํานักงานช่วยเหลือทางการเงินแก่ผู้เสียหายและจําเลยในคดีอาญา ประจําเดือนตุลาคม ๒๕๖๑
คําพิพากษาศาลอุทธรณ์ จํานวน ๗ เรื่อง แบ่งเป็น กรณีผู้เสียหาย จํานวน ๓ เรื่อง
และกรณีจําเลย จํานวน ๔ เรื่อง รายงานผลการดําเนินงานตามข้อสั่งการคณะกรรมการ
การติดตามผลการให้ความช่วยเหลือผู้เสียหายคดีความผิดเกี่ยวกับเพศ
โดยได้รับรายงานผลการดําเนินงานกลับมา จํานวน ๓๒ ราย
รวมถึงได้มีการพิจารณาเกี่ยวกับคณะอนุกรรมการพัฒนากฎหมาย มาตรการ กลไก
เพื่อคุ้มครองผู้เสียหายและจําเลยในคดีอาญา การพิจารณาแนวทางการจ่ายค่าตอบแทนผู้เสียหาย
กรณีผู้เสียหายเป็นเจ้าหน้าที่ของรัฐ กรณีสืบเนื่อง และกรณีพิจารณาอุทธรณ์คําวินิจฉัย
นอกจากนี้ ยังได้ร่วมพิจารณาแนวทางการดําเนินงานเพื่อให้เป็นไปตามตัวชี้วัดตามนโยบายกระทรวงยุติธรรม
ที่กําหนดให้การพิจารณาคําขอผู้เสียหายและจําเลยให้แล้วเสร็จภายใน ๒๑ วัน
เรื่องหนังสือขอความเป็นธรรมกรณีจําเลย
และการแจ้งสิทธิและรับคําขอค่าทดแทนและค่าใช้จ่ายแก่จําเลยในคดีอาญา
โดยกรมพินิจและคุ้มครองเด็กและเยาวชน อีกด้วย
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทย เป็นประธานมอบนโยบายการดำเนินงานให้แก่คณะกรรมการองค์การตลาด และมอบแนวทางการปฏิบัติราชการตามนโยบายของรัฐบาล พร้อมเยี่ยมชมกิจการขององค์การตลาด สาขาตลิ
วันศุกร์ที่ 23 กุมภาพันธ์ 2561
รัฐมนตรีช่วยว่าการกระทรวงมหาดไทย เป็นประธานมอบนโยบายการดําเนินงานให้แก่คณะกรรมการองค์การตลาด และมอบแนวทางการปฏิบัติราชการตามนโยบายของรัฐบาล พร้อมเยี่ยมชมกิจการขององค์การตลาด สาขาตลิ
รัฐมนตรีช่วยว่าการกระทรวงมหาดไทย เป็นประธานมอบนโยบายการดําเนินงานให้แก่คณะกรรมการองค์การตลาด และมอบแนวทางการปฏิบัติราชการตามนโยบายของรัฐบาล พร้อมเยี่ยมชมกิจการขององค์การตลาด สาขาตลิ่งชัน
วันนี้ (22 ก.พ.61) เวลา 16:00 น. ที่ห้องประชุมองค์การตลาด ตลิ่งชัน กรุงเทพมหานคร นายสุธี มากบุญ รัฐมนตรีช่วยว่าการกระทรวงมหาดไทย เป็นประธานมอบนโยบายการดําเนินงานให้แก่คณะกรรมการองค์การตลาด และมอบแนวทางการปฏิบัติราชการตามนโยบายเร่งด่วนของรัฐบาลและกระทรวงมหาดไทย โดยมี นายอภิชาติ โตดิลกเวชช์ ประธานกรรมการองค์การตลาด พร้อมด้วยคณะกรรมการองค์การตลาด นายภาณุพล รัตนกาญจนภัทร ผู้อํานวยการองค์การตลาด และผู้เกี่ยวข้อง เข้าร่วมรับฟัง
รัฐมนตรีช่วยว่าการกระทรวงมหาดไทย กล่าวว่า คณะกรรมการองค์การตลาดเป็นกําลังสําคัญในการนําพาองค์การตลาดไปสู่องค์กรที่มีความเข้มแข็ง มีภารกิจสําคัญในการสร้างประโยชน์สุขให้แก่พี่น้องเกษตรกรเพื่อให้มีอาชีพ มีรายได้ โดยดําเนินการตามอํานาจหน้าที่ที่ปรากฏในพระราชกฤษฎีกาจัดตั้งองค์การตลาด พ.ศ. 2496 และคณะกรรมการฯ ซึ่งประกอบด้วยผู้ทรงคุณวุฒิภาคส่วนต่าง ๆ จะต้องนําความรู้ความสามารถและประสบการณ์ที่ผ่านมา ร่วมให้คําแนะนํา ให้ข้อเสนอแนะ เพื่อพัฒนาและยกระดับศักยภาพการดําเนินงานขององค์การตลาด
รัฐมนตรีช่วยว่าการกระทรวงมหาดไทย กล่าวเพิ่มเติมว่า เป้าหมายสําคัญในการดําเนินการขององค์การตลาด คือ การมุ่งเน้นสร้างสรรค์ประโยชน์ให้แก่ชุมชน การช่วยเหลือพี่น้องประชาชน เกษตรกร ให้มีความอยู่ดี กินดี ผ่านการบริหารจัดการตลาดสินค้าเกษตรในสังกัด ถือเป็นการเสริมสร้างเศรษฐกิจฐานรากให้แก่ประชาชน นอกจากนี้ จะต้องดําเนินการพัฒนาศักยภาพของบุคลากร เพื่อสามารถขับเคลื่อนภารกิจให้มีประสิทธิภาพ เพื่อร่วมส่งเสริมคุณภาพชีวิตของเกษตรกร และสร้างเสริมให้เศรษฐกิจของประเทศมีความมั่นคง มั่งคั่ง และยั่งยืนต่อไป
จากนั้น รัฐมนตรีช่วยว่าการกระทรวงมหาดไทย และคณะ ได้เยี่ยมชมกิจการขององค์การตลาด สาขาตลิ่งชัน โดยมี คณะผู้บริหารองค์การตลาด และผู้ประกอบการ ร่วมให้การต้อนรับ.
ครั้งที่ 39/2561
กองสารนิเทศ สํานักงานปลัดกระทรวงมหาดไทย
โทร 0-22224131-2